Εθνική Εσθονίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών Εσθονίας** (εσθονικά:  *Eesti korvpallikoondis*) εκπροσωπεί την Εσθονία στις διεθνείς καλαθοσφαιρικές διοργανώσεις της FIBA. Η ομάδα διοικείται από την Εσθονική Ομοσπονδία Καλαθοσφαίρισης. Η Εσθονία αγωνίστηκε στην πρώτη της διεθνή διοργάνωση στους Ολυμπιακούς Αγώνες του 1936. Η Εσθονία έχει επίσης προκριθεί συνολικά πέντε φορές στο Ευρωμπάσκετ, με τα καλύτερα αποτελέσματα το 1937 και το 1939. Ωστόσο, μετά το 1939, η Εσθονία σταμάτησε τις δραστηριότητες της εθνικής ομάδας λόγω της κατοχής των κρατών της Βαλτικής κατά τη διάρκεια του Β΄ Παγκοσμίου Πολέμου. Η Εσθονία θα επανέλθει αργότερα στη FIBA το 1991, μετά την ανάκτηση της ανεξαρτησίας της από τη Σοβιετική Ένωση.

## Ιστορία

### Πρώτα χρόνια (1920-1930)
Η Εσθονία έπαιξε τον πρώτο της διεθνή αγώνα εναντίον της γειτονικής Λετονίας, στις 29 Απριλίου 1924, όπου ηττήθηκε με 20-16 στη Ρίγα. Δέκα χρόνια αργότερα, στις 30 Νοεμβρίου 1934, η Εσθονία έγινε μέλος της FIBA. Δύο χρόνια μετά, η εθνική ομάδα έπαιξε στην πρώτη της διεθνή διοργάνωση, στους Ολυμπιακούς Αγώνες του 1936, που πραγματοποιήθηκαν στο Βερολίνο. Ήταν το πρώτο Ολυμπιακό τουρνουά που η καλαθοσφαίριση ήταν επίσημο αγώνισμα μεταλλίων. Με επικεφαλής τον προπονητή Χέρμπερτ Νίιλερ, η Εσθονία έπαιξε τον εναρκτήριο αγώνα της διοργάνωσης με τη Γαλλία, όπου η ομάδα έφτασε στη νίκη με 34-29. Η Εσθονία έχασε το επόμενο παιχνίδι του δεύτερου γύρου από τις Ηνωμένες Πολιτείες με 28-52, αλλά πέρασε στον επόμενο γύρο και αντιμετώπισε τις Φιλιππίνες στον τρίτο γύρο, όπου έχασε με 22-39.
[αριστερά|μικρογραφία| Παιχνίδι μεταξύ Εσθονίας και [Εθνική Λιθουανίας (καλαθοσφαίριση ανδρών)|Λιθουανίας στο Ευρωμπάσκετ 1937.]]
Η Εσθονία συμμετείχε στο Ευρωμπάσκετ για πρώτη φορά το 1937. Η ομάδα κέρδισε το πρώτο της παιχνίδι εναντίον της Αιγύπτου με 44-15, αλλά δεν κατάφερε να προκριθεί μετά τη φάση των ομίλων, αφού υπέστη ήττα με 15-20 από τη Λιθουανία και ήττα με 20-30 από την Ιταλία. Η Εσθονία τερμάτισε στην πέμπτη θέση της τελικής κατάταξης, αφού νίκησε την Τσεχοσλοβακία με 30-20 και τη Λετονία με 41-19.

Δύο χρόνια αργότερα, στο Ευρωμπάσκετ 1939, η διοργάνωση είχε διαφορετική μορφή από την προηγούμενη, με οκτώ ομάδες να αγωνίζονται μεταξύ τους σε μονό γύρο. Η Εσθονία ολοκλήρωσε τη διοργάνωση με ρεκόρ 4-3 και τερμάτισε για άλλη μια φορά στην πέμπτη θέση. Ο Χέινο Βέσκιλα ήταν ο κορυφαίος σκόρερ της διοργάνωσης, με μέσο όρο 16,7 πόντους ανά παιχνίδι.

Το 1940, η Εσθονία καταλήφθηκε από τη Σοβιετική Ένωση και η ομάδα διαλύθηκε.

### Αποκατάσταση της εθνικής ομάδας (1990)
Μετά την αποκατάσταση της ανεξαρτησίας, η Εσθονική Ομοσπονδία Καλαθοσφαίρισης επανήλθε στη FIBA το 1991. Η ομάδα προκρίθηκε με επιτυχία στο Ευρωμπάσκετ 1993, που διεξήχθη στη Γερμανία. Παρά την απώλεια των παικτών-αστέρων Μάρτιν Μιούρσεπ και Τιτ Σοκ, η ομάδα, με προπονητή τον Γιάακ Σάλουμετς, τερμάτισε πρώτη στον όμιλό της στον προκριματικό γύρο, μπροστά από τη Σλοβενία, το Βέλγιο και τους οικοδεσπότες και την μετέπειτα πρωταθλήτρια Γερμανία. Στο δεύτερο γύρο, η Εσθονία τερμάτισε τρίτη στον όμιλό της και προκρίθηκε στα προημιτελικά, όπου έχασε από τη Ρωσία με 61-82 και αποκλείστηκε. Στους γύρους κατάταξης, η Εσθονία νίκησε τη Βοσνία και Ερζεγοβίνη με 99-91 και έχασε από την Ισπανία με 80-119, τερματίζοντας στην έκτη θέση με ρεκόρ 6-5. Ο Άιβαρ Κούουσμαα ήταν ο κορυφαίος σκόρερ της ομάδας με 19,9 πόντους ανά παιχνίδι.

### 2000-2010
Η Εσθονία προκρίθηκε για ακόμη μια φορά στο Ευρωμπάσκετ, αφού δεν κατάφερε να προκριθεί στη διοργάνωση σε τρεις διαφορετικές περιπτώσεις μετά το 1993. Η ομάδα είχε ρεκόρ 7-3 κατά τη διάρκεια των προκριματικών για να προκριθεί στο Ευρωμπάσκετ 2001, που διεξήχθη στην Τουρκία. Με προπονητή τον Ούλαρ Κέρντε, η Εσθονία έχασε και τους τρεις πρώτους αγώνες της με τη Γερμανία, τη Γιουγκοσλαβία και την Κροατία, αποτυγχάνοντας να προκριθεί από τη φάση των ομίλων και ολοκληρώνοντας το πρωτάθλημα με απογοητευτικό ρεκόρ (0-3) και τερματισμό στη 14η θέση. Ο Μάρτιν Μιούρσεπ ηγήθηκε της ομάδας στο σκοράρισμα με 18,3 πόντους ανά παιχνίδι, ενώ ο Μάργκους Μέτστακ συγκέντρωσε 6,0 ριμπάουντ ανά παιχνίδι και οι Ράουνο Πέχνα και Τανέλ Τέιν είχαν κατά μέσο όρο 2,7 ασίστ ανά παιχνίδι. Μετά το 2001, η Εσθονία δεν κατάφερε να προκριθεί σε άλλη μεγάλη διεθνής διοργάνωση για 14 χρόνια. Η ομάδα συμμετείχε στην Κατηγορία Β του Ευρωμπάσκετ 2011, κερδίζοντας τον όμιλό της.

Με προπονητή τον Τιτ Σοκ, η Εσθονία προκρίθηκε στο Ευρωμπάσκετ 2015, με τους αγώνες του προκαταρκτικού γύρου να διεξάγονται στη Ρίγα της Λετονίας. Οι δύο πρώτες εμφανίσεις της Εσθονίας ήταν κακές, καθώς η ομάδα γνώρισε βαριές ήττες, από την Τσεχία με 57-80 και το Βέλγιο με 55-84. Ωστόσο, η ομάδα επέστρεψε σε νίκη με 78-71 επί της Ουκρανίας, η πρώτη της νίκη στο Ευρωμπάσκετ από το 1993. Στο επόμενο παιχνίδι η Εσθονία ηττήθηκε από τη Λιθουανία με 62-64. Στον τελευταίο αγώνα της φάσης των ομίλων, η Εσθονία αντιμετώπισε τη Λετονία, στον οποίο ηττήθηκα με 64-75 και είχε ως αποτέλεσμα τον αποκλεισμό από τη συνέχεια στη νοκ άουτ φάση. Η Εσθονία ολοκλήρωσε τη διοργάνωση στην 20η θέση με ρεκόρ 1-4. Ο Γκρέγκορ Άρμπετ ήταν ο κορυφαίος σκόρερ της ομάδας με 11,6 πόντους ανά παιχνίδι, ενώ ο Σίιμ-Σάντερ Βένε είχε μέσο όρο 6,4 ριμπάουντ και ο Στεν Σοκ 4,2 ασίστ ανά παιχνίδι.

Στα προκριματικά για το Ευρωμπάσκετ 2017, η Εσθονία κέρδισε τα δύο πρώτα παιχνίδια της εναντίον της Λευκορωσίας και της Πορτογαλίας, για να φέρει την ομάδα στο 2–0. Ωστόσο, η Εσθονία θα έχανε τρεις από τους τέσσερις τελευταίους αγώνες και δεν κατάφερε να πάρει την πρόκριση.

Αφού έχασε την ευκαιρία να προκριθεί στο Ευρωμπάσκετ 2017, η Εσθονία έστρεψε την προσοχή της στην πρόκριση στο Παγκόσμιο Κύπελλο του 2019. Η ομάδα πέρασε πρώτα από τα Ευρωπαϊκά Προκριματικά, όπου έκανε ρεκόρ 3–1 κατά τη διάρκεια της διαδικασίας, για να προχωρήσει. Μπαίνοντας στον πρώτο γύρο των προκριματικών, η Εσθονία έκανε δύο νίκες και δύο ήττες στα πρώτα τέσσερα παιχνίδια της, πριν χάσει τα δύο τελευταία παιχνίδια της από τη Μεγάλη Βρετανία και την Ελλάδα αντίστοιχα. Αν και νικώντας τη Μεγάλη Βρετανία στον πρώτο αγώνα των προκριματικών μεταξύ των δύο ομάδων, αποδείχθηκε αρκετό για την Εσθονία να προχωρήσει στη δεύτερη και τελευταία φάση των ευρωπαϊκών προκριματικών. Εκεί, η ομάδα έχασε τα τέσσερα πρώτα παιχνίδια της, πριν καταφέρει να κάνει δύο νίκες στους τελευταίους αγώνες της, πριν αποκλειστεί.

## Δείτε επίσης

* Αθλητισμός στην Εσθονία
* Εθνική Εσθονίας (καλαθοσφαίριση γυναικών)
* Εθνική Εσθονίας Κ20 (καλαθοσφαίριση ανδρών)
* Εθνική Εσθονίας Κ18 (καλαθοσφαίριση ανδρών)
* Εθνική Εσθονίας Κ16 (καλαθοσφαίριση ανδρών)
* Εθνική Εσθονίας 3x3 (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Επίσημος ιστότοπος (εσθονικά)
* Ιστότοπος της Εσθονικής Ομοσπονδίας Καλαθοσφαίρισης (εσθονικά)
* Εσθονία στον ιστότοπο της FIBA
* Εθνική Εσθονίας στο Eurobasket.com
* Στατιστικά αρχεία Εθνικής Εσθονίας στο Αρχείο της FIBA

ανδρων
Εσθονια
καλαθοσφαιριση ανδρων
Κατηγορία:Καλαθοσφαίριση στην Εσθονία